Ցանկացած երկրում մարդիկ ունեն որոշակի իրավունքներ և ազատություններ, որոնք սահմանված են տվյալ պետության կողմից և անքակտելի են։ Հիմնականում բոլոր մարդիկ էլ աշխատում են ապրել օրենքի սահմաններում, լինել բարեխիղճ քաղաքացիներ, սակայն միշտ չէ, որ մարդկանց իրավունքները հարգվում են տվյալ պետությունում և պահպանվում, որն էլ դառնում է մեծ հուսահատության պատճառ․մարդիկ հիասթափվում են պետությունից և ստիպողաբար փնտրում բարեկեցիկ ապրելու այլ վայրեր, լքում են իրենց հայրենիքը։ Եվ սա միակ խնդիրը չէ, որ մարդը բախվում է չափահաս դառնալուն պես, ամենուր նրան սպասում են բազմաթիվ խոչընդոտներ, և ի վերջո նա հոգնում է այդ ամենից և այլընտրանքային միջոցներ որոնում։